  Виталий Пронин Туж куаныса киям кутӥ «Художники Удмуртии. Удмуртиысь суредасьёс» книгаез - со алигес гинэ потӥз. Ну отысь утчасько Киясаын вордӥськем Пётр Кривоногов сярысь гожтэмез...Пётр Кривоногов «Вормон» картиналэн авторез, быдэс дуннеын тодо солэсь ужъёссэ, нимыз дуннеысь устоосыз суредасьёс пӧлы пыртэмын.Мылкыды куашказ... 133 суредасьёс, скульпторъёс, графикъёс пӧлын Пётр Кривоноговлэн нимтулыз ӧвӧл. Бен, книгаын гожтэмын, 1920-тӥ-2015-тӥ аръёсысь художникъёс пыртэмын шуыса. Нош П. Кривоногов вордскемын Киясаын 1910-тӥ арын. Но ведь книгае сюремын 1920-тӥ арлэсь вазьгес вордскемъёс но! Кылсярысь, Г. Векшин, солэн улэм аръёсыз - 1917-тӥ-2002-тӥ.П. Кривоноговлэн 100 ар тырмонэзлы Москваысь «Белый город» издательство дасяз «Пётр Кривоногов» книга. Со но потӥз Италиын 800 экземплярен гинэ.Асьме шаерын одӥг гинэ каталог потӥз суредасьлэн фронтовой ужъёсыныз, со но 1991-тӥ арын вал. Каталог кикур быдӟа, куарнянь зӧкта.Со дыре ик Удмуртиысь Кривоногов гинэ басьтӥз Сталин премиез, озьы ик луиз РСФСР-ысь искусство удысысь дано ужась, пусъемын М. Грековлэн зарни медаленыз. Ми доры, Киясаысь П. Кривоногов нимо музее, арлы быдэ 4 сюрс 500-лэсь ятыр туристъёс вуыло, кунгож сьӧрысь но: США-ысь, Япониысь, Прибалтикаысь, Франциысь, Эстониысь... Туэ Вормон Нуналэ Кияса музейысь куноос адӟизы П. Кривоноговлэсь 5 выльдэм ужъёссэ - талы коньдон висъяз Удмуртиысь Правительство.Огласянь - коньдон висъяло, мукет ласянь - мурт кариськом. Сыӵе мылкыды кылиз, Удмуртиысь суредасьёс сярысь книгаен тодматскыса. Сыӵе югдур кылдӥз, вылды, П. Кривоноговлэн шаермылэн палэназ улэменыз валче. Озьы ке но ми, киясаос, туэ сӥзьыл П. Кривоноговлэсь 105 ар тырмонзэ сӥё-дано пусъём. Куное ӧтём Москваын улӥсь кузпалзэ, нылзэ, Екатеринбургысь ӵыжы-выжыоссэ. Ми сое ноку мурт ӧм карылэ, ми соин данъяськиськом!Геннадий Парфёнов Теги: даноадями книга суредась тодмонимъёс  